lv en it en eo en lv it lv lv lv fr lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fi lv lv lv lv lv lv lv lv lv ru en en lv lv lv en en nl
HOMO NOVUS | Starptautiskais Jaunā teātra festivāls
Arī šogad festivāls “Homo novus” ir apņēmies veicināt dažādu mākslas veidu, ķermeņu un publikas daudzveidību un iekļautību. Mēs vēlamies nodrošināt ikvienam iespēju piedzīvot laikmetīgo teātri, tomēr izrādes ir dažādas – dažas ir vairāk vizuālas, citām pamatā ir skaņa, kā arī tās notiek atšķirīgās norises vietās, tādēļ aicinām pirms festivāla apmeklējuma iepazīties ar vides pieejamības aprakstiem, kā arī ikonām, kas norādītas pie katras izrādes.
Ja Jums ir īpašas vides pieejamības prasības, jautājumi vai nepieciešams pieteikt bezmaksas asistenta biļeti, lūgums sazināties ar festivāla pieejamības koordinatori Lību, rakstot uz e-pastu info@theatre.lv vai zvanot 28649014.
Pieejams cilvēkiem ar kustību traucējumiem
Pieejams vājdzirdīgiem un nedzirdīgiem cilvēkiem
Pieejams cilvēkiem ar redzes traucējumiem
Šogad festivāls “Homo Novus” norisinās 9 vietās:
1. Festivāla centrs, Kaļķu iela 24
Apraksts: Ēkas 1.stāvā iespējams ērti iekļūt ar ratiņkrēslu. Uz 2.stāvu iespējams nokļūt, izmantojot mobilo pacēlāju, kas aprīkots ar speciālu platformu, lai to varētu izmantot arī ar elektrisko ratiņkrēslu. Uz vietas pieejams arī rezerves ratiņkrēsls. Pielāgotas labierīcības atrodas blakus ēkā (Kaļķu ielā 24-1), kurā arī noritēs daļa festivāla notikumu.
Notikumi šajā norises vietā: Dzīvnieks (03.09.), Kuram tas rūp!/? (03.09.), PIEREDZES APMAIŅA – no Dienvidu puslodes (03.09.), Ak, Eiropa (03.09.)
2. Schwankhalle Bremen, Kaļķu iela 24-1 (blakus ēkā festivāla centram Kaļķu iela 24)
Apraksts: Ieejas durvis iespējams atvērt plašāk, jāpārvar neliels slieksnis. Ēkā ir arī pielāgotas labierīcības.
Notikumi šajā norises vietā: GuČi fabrika (katru festivāla dienu no 15.00 līdz 18.00), “Aklie randiņi” – Rīga satiek Brēmeni (02.09., 03.09. un 04.09.)
3. Tu Jau Zini Kur, Tallinas iela 10-3, Rīga
Apraksts: Ieteikums ierasties no Tallinas ielas puses. Lai nokļūtu līdz notikuma vietai, jāpārvar nelīdzens segums. Uz vietas nav pielāgotu labierīcību. Izrāde izteikti audiāla, bez teksta.
Notikumi šajā norises vietā: Savādi cilvēki stāv ļoti savādi (03.09. un 04.09.)
4. Dirty Deal Teatro, Talsu iela 1, Rīga
Apraksts: Pie ieejas ir uzbrauktuve. Ēkā ir arī pielāgotas labierīcības.
Notikumi šajā norises vietā: Sirēnas deja (03.09. un 04.09.)
5. Splendid Palace, Elizabetes iela 61, Rīga
Apraksts: Pie ieejas atrodas invalīdu stāvvieta. Lai iekļūtu ēkā, jāpārvar uzbrauktuve ar nelīdzenu segumu. Tālāk jāseko apsarga norādījumiem, lai nokļūtu zālē. Ēkā atrodas arī pielāgotas labierīcības. Filmai ir subtitri gan latviešu, gan angļu valodā.
Notikumi šajā norises vietā: Filma ĒNA (04.09.)
6. Hanzas Perons, Hanzas iela 16A, Rīga
Apraksts: Pie ieejas atrodas invalīdu stāvvietas. Ērti iekļūt ar ratiņkrēslu no vienas ēkas puses. Pielāgotās labierīcības atrodas pagrabstāvā, uz kuru ved lifts.
Notikumi šajā norises vietā: Zibdeja, Lallināt un trallināt (06.09. un 07.09.)
7. Latvijas Universitātes Botāniskais dārzs, Kandavas iela 2, Rīga
Apraksts: Izrāde notiks Botāniskā dārza šķūņa ēkā. Lūgums ierasties laicīgi.
Notikumi šajā norises vietā: DŪMAKA (06.09., 07.09. un 08.09.)
8. Latvijas Nedzirdīgo savienības kultūras centrs “Rītausma”, Kandavas iela 27, Rīga
Notikumi šajā norises vietā: Brieža pēdējā nakts (07.09., 08.09. un 09.09.)
9. Homo Novus Apvērsums, Brīvības iela 109, Rīga (ieeja no Palīdzības ielas)
Notikumi šajā norises vietā: Apvērsums (09.09. un 10.09.)
Latvijas Jaunā teātra institūts